***2018. ÉVI KÖRLEVÉL***

Tisztelt Tagtársunk!

Egyesületünk 2018. évi körlevelét tartja a kezében, amelyben, mint már az évek során megszokhatta, a legfontosabb történésekről, a mozgássérült embereket – és persze közvetve hozzátartozóikat – érintő lényeges változásokról, lehetőségekről és a helyi csoportok idei programjairól szeretnénk rövid tájékoztatást adni.

A Mozgássérültek Zala Megyei Egyesülete életében a 2017-es esztendő mindenképpen mérföldkőnek tekinthető, hiszen több mint egy évtized után az egyesület küldöttközgyűlése új vezetést és egyben új elnököt is választott Dudás Gyula személyében.

A másik igen jelentős esemény az adománybolt és klubhelyiség beindítása a Balatoni út 3. szám alatt. Ennek köszönhetően nagyon nagyszámú tagtársunknak és rászorulónak sikerült segítséget nyújtani ruházattal, tartós élelmiszerekkel, berendezési tárgyakkal…stb.

Természetesen továbbra is segítséget nyújtunk a talán már egyre többek számára ismerős támogatások bonyolításában, melyekről a körlevél további részében részletesen is szót ejtünk.

A következőkben címek alá rendezve, témakörönként, a leglényegesebb információkat kiemelve haladnánk tovább.

**ÁLTALÁNOS TUDNIVALÓK:**

**Ügyfélszolgálati iroda:** **Cím:** 8900 Zalaegerszeg, Széchenyi tér 5.

***Adománybolt, klubhelyiség:* Cím:** 8900 Zalaegerszeg, Balatoni út 3.

 **Nyitvatartás:** Hétfő: 8.30 – 14.30

 Kedd: 8.30 – 14.30

 Szerda: 8.30 – 14.30

 Csütörtök: 8.30 – 14.30

 Péntek: 8.30 – 12.30

 **Telefon:** 06/92/598-889

 **web:** www.zalameosz.hu

 **e-mail:** meosz-zala@zelkanet.hu

***Az Egyesület csoportjai, csoportvezetői, címek, elérhetőségek:***

|  |  |  |  |
| --- | --- | --- | --- |
| **Csoport** | **Csoport vezető** | **Cím** | **Telefon/e-mail** |
| Zalaegerszegi csoport | Dudás Gyula | 8900 Zalaegerszeg, Szentmártoni u. 24. | 20/947-7760 |
| Zalaszentgróti csoport | Tóthné Olasz Éva | 8970 Zalaszentgrót, Lombos u.3. | 30/536-8352 |
| Zalalövői csoport | Belső Jánosné | 8999 Zalalövő, Kossuth u. 155. | 20/967-8599 |
| Keszthelyi csoport | Nemes Klára | 8360 Keszthely, Fodor u. 22. | 30/391-3890nemes.klara@keszthelynet.hu |
| Lenti csoport | Molnár Sándorné | 8960 Lenti, Hársfa u. 11. | 30/270-5682 |
| Ifjúsági csoport | Sziva Beáta | 8900 Zalaegerszeg, Berzsenyi u. 28. 9/6. | 20/266-6164bea-zala@zelkanet.hu |

Aki rendelkezik számítógéppel és internet elérhetőséggel, az megtalálhatja a csoportokat a facebook-on is. Ezen a csatornán mindenki számára lehetővé válik, hogy ténylegesen naprakész információkhoz jusson az aktuális vagy a közeljövőben aktuálissá váló eseményekről.

Ha még ennél is szélesebb körben kíván tájékozódni, akkor figyelmébe ajánljuk a MEOSZ (Mozgáskorlátozottak Egyesületeinek Országos Szövetsége) honlapját a [www.meosz.hu](http://www.meosz.hu) – t.

***Taglétszámunk:*** *(2017. december 31-én)* **1112 fő**

Sajnálatos módon tagjaink tagdíjfizetési hajlandósága továbbra is az előző évek szintjének megfelelő, azaz átlagosan a tagság 60-65%-a fizeti rendszeresen az adott évben esedékes tagdíjat. Ez 2017-ben azt jelentette, hogy az 1112 fő aktív tagból 701 fő fizetett, 411 pedig nem fizetett tagdíjat. Ha 100%-os fizetési hajlandóságot feltételezünk, megállapítható, hogy csak ez az egy tétel több mint 600.000,-Ft bevétel kiesését jelent egyesületünk számára.

***Tagdíj éves mértéke:*** *(2010. óta!!)* **1.500,-Ft/fő/év**

***Tagsági könyv ára:*** *(új belépő, könyvcsere esetén fizetendő!)* **200,-Ft**

**FONTOS!!! Felhívjuk Tisztelt tagjaink figyelmét, hogy fordítsanak fokozott figyelmet a tárgyévi tagsági díj befizetésére, mivel az Egyesület vezetőségének határozata értelmében, a jövőben csak azok a tagok élhetnek az Egyesület nyújtotta kedvezményekkel, továbbá azok vehetnek részt az Egyesület által szervezett programokon, akik az adott évre érvényesített tagsági könyvvel rendelkeznek és az éves tagdíjat befizették.**

**A különböző adományokból (zöldség, gyümölcs, tartós élelmiszer, tűzifa, ruházat, …stb.) szintén csak az adott évre érvényesített tagsági könyvvel rendelkező tagjaink részesülhetnek.**

Akik átutalással kívánják megfizetni az éves tagdíjat, azok megtehetik azt az Egyesület, OTP Bank Nyrt-nél vezetett 11749008-20029353 sz. számlájára.

Továbbra is kérjük tagjainkat, hogy akinek a családjában bármilyen okból kifolyólag feleslegessé vált valamilyen segédeszköz (pl. kerekesszék, ….stb.), amelyet jótékonysági céllal fel tudna ajánlani Egyesületünknek, kérjük, ez irányú szándékát szíveskedjék jelezni a fentebb említett elérhetőségek bármelyikén vagy a csoportvezetőknek! Ezáltal lehetővé válik, hogy még több, rászoruló sorstársunkon segíteni tudjunk. Az eddigi és a jövőbeni felajánlásokat ezúton is köszönjük.

***ADÓ 1%-a:***

**Köszönjük mindazoknak, akik személyi jövedelemadójuk 1 %-át egyesületünk részére felajánlották. Jövőre is számítunk segítségükre. Amennyiben Önnek nincs felajánlott jövedelemadója, kérje családtagjai, vagy ismerősei segítségét. Ehhez körlevelünkben mellékeljük a nyilatkozatot.**

***Adószámunk:*** **19959988-1-20**

Továbbra is mindenki figyelmébe ajánljuk a MEOSZ által kiadott, ***HUMANITÁS*** c. havilapot. Az újságra bárki előfizethet, melynek a díja **150,-Ft/hónap, 390,-Ft/negyedév, 720,-Ft/félév és 1200,-Ft/év.**

***AZ EGYESÜLET ÁLTAL KÍNÁLT SZOLGÁLTATÁSOK:***

***Ingyenes jogi segítség nyújtás:*** Zala megyei Kormányhivatal Igazságügyi Szolgálata a jogszabályok által rászorultnak tekinthetők részére nyújt segítséget, Zalaegerszeg, Mártik útja 42-44. szám alatt. Egyéb elérhetőségek: **Tel:** 92/550-250, 92/550-251, **e-mail:** zala@kh.gov.hu

A megváltozott munkaképességű és a súlyosan fogyatékos személyeknek az ***Egerszeg Kártya*** előállítása és érvényesítése **térítésmentes.** Igazolás módja: A Kincstár fogyatékossági támogatást, vagy magasabb összegű családi pótlékot megállapító határozata (hatósági igazolvány) vagy a Nyugdíjfolyósító Igazgatóság által kiadott, a folyósított ellátás típusát tartalmazó, utolsó igazolásának bemutatásával.

A térítési díj 50%-át kell megfizetnie a 62. életévét betöltött személyeknek.

***Kölcsönzési lehetőségek:*** Az eddigi felajánlásoknak köszönhetően, de sajnálatos módon korlátozott számban, különféle gyógyászati segédeszközök kölcsönzésére van lehetőség tagtársaink részére.

***100 Ft/nap térítési díj ellenében kölcsönözhető eszközök:***

Mágnes-terápiás matrac, bioptron lámpa, masszírozó párna, kézi masszírozó, szobakerékpár, szobai kerekes székek, vérnyomásmérők, hordozható rámpa, elektromos moped.

***térítés mentesen igénybe vehető eszközök:***

Járókeret, könyök mankó, hónalj mankó, tám bot, adományraktárból ruha, háztartási eszközök.

***Egyenlő bánásmód hatóság képviselete*** elérhető: telefonos vagy e-mail-en történő időpont egyeztetés után:

Dr. Kovács Ferenc ügyvéd: Tel.: 06/30/927-4487, e-mail: drkovacs@keszthelynet.hu

Zala Megyei Család, Esélyteremtési és Önkéntes Ház, Zalaegerszeg, Kossuth utca 47-51.

***A sorstársi tanácsadás*** folyamatos a mozgáskorlátozott emberek részére, a tanácsadást Sziva Beáta végzi, személyesen, e-mailben, skypeon és levélben is. Személyes tanácsadás során a beszélgetés diszkréten, teljes titoktartással történik, előre egyeztetett időpontban. Tel.: 20/266-6164

Email: bea-zala@zelkanet.hu Időpont egyeztetés: hétfőtől- csütörtökig: 9 órától- 14 óráig.

***Erzsébet program pályázatai:*** Mint ahogyan azt eddig is tettük, folyamatosan tudunk segítséget nyújtani nyugdíjas és fogyatékkal élő tagjaink, valamint hozzátartozóik számára üdülési pályázataik beadásában, az ezekhez kapcsolódó levelezés lebonyolításában, szállásfoglalásban.

***Kedvezmény a Termálfürdőben!*** Egyesületünk **500 Ft/db** térítésért, havonta 20 db „Elővételi jegy”-et vásárolhat a zalaegerszegi Termálfürdőbe. A megvásárolt jegyeket havonta, a jelentkezés sorrendjében tudjuk továbbértékesíteni. *A fürdőjegyek minden tagunk számára folyamatosan igényelhetők az Egyesület irodájában.*

Hasonló lehetőség kínálkozik a zalaszentgróti termálfürdőben is. A kedvezmény igénybevételére jogosító fürdőbérlet szintén az egyesület irodájában hozzáférhető.

**Az igénybevétel feltétele minden esetben, az adott évre befizetett tagdíj és érvényesített tagsági igazolvány.**

***Mozgássérült matrica*** (személyautóra ragasztható) kapható egyesületünkben. Ára: **60 Ft/db**.

***Hévízi apartman***

|  |  |
| --- | --- |
| *A Hévízen belül, rendkívül kedvező helyen található, kettő plusz 1 pótágyas apartmanunkba az idei évben is folyamatosan várjuk a**pihenni, felfrissülni vágyó tagjaink és hozzátartozóik jelentkezését!****árak:***Tagjaink részére: **3000 Ft/ apartman/nap**Pártoló tagok részére: **3000 Ft/ apartman/nap**Nem tagok részére: **6000 Ft/ apartman/nap** | C:\mentés c\Asztal\2016.09.01-től\Hévízi apartman.JPG |

***Gébárti Pihenőház***

|  |  |
| --- | --- |
| *Közvetlenül a Gébárti-tó partján fekszik Egyesületünk pihenőháza, amely a szabadidő tartalmas eltöltésén kívül kisebb rendezvények lebonyolítására is kiválóan alkalmas.**A tó közelsége, továbbá a környezeti adottságok igazán vonzóak lehetnek, nem csak a horgászni szerető de minden, természetet szerető ember számára.**Az Egyesületünk és a Horgász Egyesületek Zala Megyei Szövetsége között 2015. februárja óta érvényben lévő megállapodás szerint az üdültetés és rendezvények szervezése a Szövetség hatáskörébe tartozik.* | C:\mentés c\Asztal\2016.09.01-től\Gébárti üdülő.JPG |

***TÁMOGATÓ SZOLGÁLATOK***:

Azon fogyatékkal élő személyek, akik - Fogyatékossági támogatásban- Emelt összegű családi pótlékban, vagy - Vakok személyi járadékában részesülnek, térítésmentesen vehetik igénybe.

***Kolping Támogató Szolgálat***

Személyi segítség hétköznapi tevékenységek lebonyolításában, pl. bevásárlás, orvos, ….. stb.

Kapcsolattartó: Hamp Viktória

Cím: 8900 Zalaegerszeg, Külsőkórház út 6. ( Kiskorú és Felnőtt Fogyatékosok Otthona Területén)

Tel: 30/386-74-47, 92/311-951; e-mail: kolping.tamszolg@gmail.com

***Magyar Máltai Szeretetszolgálat Egyesület***

***Sorstársi Támogató Szolgálat***

Cím: 8900 Zalaegerszeg, Kispest u.11

Tel. szám:30/633-5282, 92/314-516, e-mail: tamogato.zeg@malatai.hu

***Dániel Református Támogató Szolgálat***

A Dániel Református Házi gondozó Szolgálat segítséget nyújt idős, beteg személyek részére. Ebbe tartoznak többek között az alapvető ápolási feladatok, személyi és lakókörnyezeti higiénia megtartása, háztartásban való segítségnyújtás, …. stb.

Kapcsolattartó: Szalainé Huber Andrea

Cím: 8900 Zalaegerszeg, Széchenyi tér 6.

Tel: 0630/678 7346, e-mail: danieltamszolg@freemail.hu

***Vöröskereszt Támogató Szolgálat***

Szolgálatvezető: Rácz Péter

Cím: Zalaegerszeg, Ady út 29.

Tel szám: 92/596-761, Email cím: voroskereszt@mail.datanet.hu

***RENDEZVÉNYEK:***

***Tavaszváró bál:***

Időpontja: **2018 április 27.**, **1600 óra**i kezdettel

Helyszín: **Kiskondás étterem**, 8900 Zalaegerszeg Hock János út 53.

Részvételi díj: Tagoknak: **1.500,-Ft/fő**

 Hozzátartozóknak: **1.800,-Ft/fő**

Jelentkezési határidő: **2018. április 20.**

Élőzene, táncos műsor, tombola és finom vacsora várja tagtársainkat és hozzátartozóikat. Szeretettel várunk mindenkit!

***Elnökségi ülés:*** **2018. április 20.**, **1000** (8900 Zalaegerszeg, Széchenyi tér 5.)

***Küldött közgyűlés:*** **2018. május 3.,** **1000**

***KEDVEZMÉNYEK, TÁMOGATÁSOK:***

***Lakás akadálymentesítési támogatás:***

A MEOSZ közbenjárásának köszönhetően az akadálymentesítési támogatás, új lakás építéséhez, lakás vásárlásához, a meglévő lakáson, lakóépületen végzett akadálymentesítéshez, legfeljebb **300.000 forint**, ha az építtető vagy a vásárló, illetve az építtetővel vagy a vásárlóval együtt költöző- a Ptk. szerinti – közeli hozzátartozó vagy élettárs a mozgáskorlátozott személy. Ugyanazon személyre tekintettel akadálymentesítési támogatás **ismételten,** a korábbi akadálymentesítési támogatás igénybevételéről szóló szerződés megkötésétől számított **10 év elteltével** vehető igénybe. A támogatás iránti kérelmet továbbra is bármelyik pénzintézethez be lehet nyújtani, azonban az eddigi tapasztalataink alapján érdemben többnyire az OTP fiókjaiban foglalkoznak ezzel a támogatási formával. A támogatás formája, vissza nem térítendő állami támogatás. Lakásuk akadálymentesítésére, leggyakrabban a fürdőkád zuhanyzóra cserélésére, de pl. rámpa építésre, kapaszkodók felszerelésére, kaputelefon beszerelésére, járda építésére stb. lehet igénybe venni.

***Fontos felhívni a figyelmet arra, hogy az akadálymentesítési támogatással kapcsolatos ügyintézésért kizárólag csak a pénzintézet számolhatja fel a takarnet lekérdezés (tulajdoni lap) díját, ezen felül az ügyfelet semmilyen, egyéb módon felszámított vagy felszámítani szándékozott fizetési kötelezettség (pl. tervezési költség) nem terheli.***

***Fogyatékossági támogatás***: Intézésében is bizalommal keressenek bennünket. A támogatás független a jövedelemtől. Formanyomtatvány a megyei egyesület irodájában, és a kormányablakok ügyfélszolgálatán is kapható.

***Kivételes, vagy méltányosságból történő nyugellátás emelés***:

Kivételes nyugellátás-emelés engedélyezhető annak a nyugellátásban részesülő, az öregségi nyugdíjkorhatárt elérő személynek; a megváltozott munkaképességű özvegynek; a fogyatékkal élő, illetve tartósan beteg vagy legalább két árvaellátásra jogosult gyermek eltartásáról gondoskodó özvegynek; továbbá az árvának, akinél a nyugellátás és rendszeres pénzellátás együttes havi összege nem haladja meg **a 85 ezer forintot.** A kérelmet 3 évente lehet előterjeszteni a helyileg illetékes nyugdíjfolyósító igazgatóságnál.

***Egyszeri segély:*** Az öregségi nyugdíjasok részére, évente adható.

jövedelemhatárai: egyedülálló esetében: **85.000.-Ft/fő**

 közös háztartásban élők: **75.000,-Ft/fő**

Kérelmet benyújtani a Zala Megyei Kormányhivatal, Nyugdíjbiztosítási Igazgatóságán lehet. Formanyomtatvány az egyesületben is hozzáférhető.

***Súlyadó kedvezmény: 13.000.-Ft*** kedvezményben részesül a súlyosan mozgáskorlátozott személy, a kis- vagy nagykorú mozgássérült személyt szállító, vele közös háztartásban élő személy (szülő, családtag), a tulajdonában, vagy üzemeltetésében lévő egy db, 100 KW teljesítményt el nem érő személygépkocsi után, amennyiben súlyos mozgáskorlátozottságát igazolja. A kérelmet a települési önkormányzatok polgármesteri hivatala adóügyekkel foglalkozó részlegéhez lehet benyújtani.

***Gépkocsi szerzési támogatás:*** Az igényléshez szükséges nyomtatvány az egyesületben is kérhető. Támogatási összeg új autó esetén 1.000.000.- Ft, használt autó esetében (5 éves korig) 600.000.- Ft. A kérelmeket a lakhely szerint illetékes Kormányhivatal Járási Hivatalaiba lehet benyújtani (8900 Zalaegerszeg: Pintér Máté utca 22.) Évente kétszer: március 31-ig, és szeptember 30-ig, a közlekedőképességében súlyosan akadályozott személyeknek (40 %-ot elérő egészségkárosodás) és egyéb fogyatékossággal élő személyeknek.

***Gépkocsi átalakítási támogatás***: Kapcsolódik az előbb említett támogatáshoz, vezetést könnyítő vagy szállítást könnyítő támogatás összege 90.000.-Ft. Beadása: a lakhely szerint illetékes Kormányhivatal Járási Hivatalába minden év március 31-ig, és szeptember 30-ig.

***Fontos tudnivaló, hogy 2018. január 1-től megszűnt a gépkocsi szerzési és átalakítási támogatással összefüggésben a kötelező hitelfelvétel.***

***CSOPORTOK 2018. ÉVI PROGRAMJA:***

***Lenti csoport:***

Csoportgyűléseket minden 3. hónapban tartunk, melynek időpontját az előző csoportgyűlésen beszéljük meg. Általában a hónap 2. vagy 3. hetében kerül sor a gyűlések megtartására a Városi Művelődési Központ Lenti intézményben (8960 Lenti, Templom tér 5.). Vezetőségi üléseinket minden csoportgyűlést megelőzően tartjuk. Ide év első csoportgyűlése március 7-én lesz, melynek keretében megbeszéljük a 2017. évben végzett munkát, és a 2018. évi programterveket. Ugyanebben az időpontban a Nőnapi rendezvényünket is megtartjuk.

2018. évben szeretnénk a társcsoportokkal közös összejövetelt tartani étkezéssel, zenés délutánnal. Továbbra is számítunk a „Civilkurázsi” Lenti Civilszervezeteiért és Sportjáért Közalapítvány, valamint a Kolping Gondozási Központ támogatására. Folyamatosan keressük az új tagokat, és támogatókat.

2018. évben szeretnénk egy kirándulást szervezni Keszthelyre, melynek megvalósítása nagymértékben függ a csoport részére nyújtott támogatás nagyságától. Szeretnénk továbbá egy családi napot is szervezni, valamint részt veszünk a városi ünnepségeken, és a Fogyatékosok Világnapja alkalmából tartandó rendezvényen.

2018. nyarán a helyi csoporttal szeretnénk menni a Sárberki-tóra egy délutáni közös főzésre.

2018. szeptemberében szeretnénk továbbá megtekinteni a 2014. év végén felújított Helyi Értékek Házát, mely Lentiben a Kerka parton található. Ebben a házban helyi és környékbeli kézművesek munkái vannak kiállítva, mint például Soós József, Csótár Rezső fazekas, Dulics Margit kosárfonó.

***Zalaegerszegi csoport:***

* Minden hónap első hétfőjén csoportgyűlés a Balatoni út 3. szám alatt.
* Április 27-én Bál a Kiskondásban 1600 órától.
* Május 1-jén Egerváron majális, ami a tagjainknak ingyenes. 1400 órától zenés műsor.
* Június 22-29-ig a Zalaegerszeg Plázában a „Szájjal és lábbal festők” kiállítását a Mozgássérültek Zala Megyei Egyesülete rendezi.
* Június 10. Prószafesztivál
* Gébárti rendezvény június 15-én pénteken 1400 órától
* Július kirándulás
* Július 5-8-ig sportfesztivál (Restart)
* Augusztus 12. Aquacity jótékonysági nap – palacsintasütés
* Szeptember 7. (péntek) Gébárt rendezvény
* Szeptember 8. Vadpörkölt fesztivál
* Október – kirándulás
* November – záró buli
* December – ajándékosztás
* Színházbérlet igény szerint

***Zalaszentgróti csoport:***

Csoportgyűléseinket minden hónap utolsó pénteken tartjuk a Zalaszentgróti Művelődési Központ kiskönyvtárában, délután fél háromkor. Januárban megtartjuk a szokásos pótszilveszterünket. Február-márciusban tervezzük a jogszabályváltozásokkal kapcsolatos tájékoztatást, húsvéti szokásokat elevenítünk fel. Kisebb sétán veszünk részt, utunk során medvehagymát szedünk, majd a napot bográcsozással zárjuk. Júniusban megtartjuk a strandos vendéglátásunkat, melyre szeretettel várjuk az egyesület valamennyi csoportjának tagjait. A nyári hónapokat a fűszernövények további ismeretével, illetve testi-lelki feltöltődéssel töltjük. Szeptemberben kirándulni megyünk. Őszi Kultúra Kiállítás megtekintése és színház látogatás lesz az október, november programja. Decemberben adventi felkészülés és koszorúkötés. A programok pontos egyeztetése a csoportgyűlésen történik.

***Zalalövői csoport:***

* Az 1. csoportgyűlést 2018. februárban tartjuk a Művelődési Központban.
* Március hónapban csoportgyűlés
* Április, csoportgyűlés
* Májusban tervezzük a Borostyán-tavi összejövetelt, ahová a többi csoport tagjait is szeretettel várjuk.
* Júniusban a Borostyán-völgyi búcsúhelyre látogatás.
* Júliusban az Erdei falu látogatása
* Augusztusban csoportkirándulás megbeszélés alapján.
* Szeptemberben nyárbúcsúztató a Borostyán-tónál.
* Októberben csoportgyűlés a MŰV. Központban.
* Novemberben csoportgyűlés a MŰV. Központban.
* Decemberben Évzáró rendezvény az Iskola aulájában.

Évközi teendők: Tagok, pártoló tagok toborzása. Nehezen mozgó tagtársak meglátogatása és kapcsolatok ápolása. Szelektív hulladékgyűjtés.

***Keszthelyi csoport:***

Klub délután helye: Keszthely, Helikon u. 3., ideje: minden hó utolsó szerda 16.00 óra

Csoportvezető: Nemes Klára

Elérhetőség: 06 30 3913890

Programok:

Március 04. Farsangi összejövetel - nőnap batyus bál

Március 28. Klub délután - Húsvéti ünnepkör

 Előadó: Tál Zoltán plébános úr

Április 25. Klub délután - Locsoló bál batyus

Május 12. Zalaegerszeg 18.00 óra Esély Gála

 Mozgássérültek és Fogyatékkal Élők Egyesülete

Május 30. Klub délután - Kirándulás megbeszélése

Június 30. (szombat 10.00 óra) Múzeum látogatás - Georgikon Major Múzeum. Zala Megyei Csoportok jelentkezését is várjuk.

Július 07. Sportnap - Napközis tábor Halászcsárda KESOTE-val és Látásfogyatékosokkal együtt. Várjuk a Zala Megyei Egyesület Csoportjait!

Augusztus 12. Pétanque (golyós) verseny - Városi Strand, 10.00 óra KESOTE rendezésében

Augusztus 18. (szombat 9) óra Kis-Balatoni túra, egész napos autóbusszal. Jelentkezés csoportvezetőnél

Szeptember 26. Klub délután - Mindenki névnapja batyus

Október 01. "Csik Ferenc" vetélkedő Hétfő 10.00 óra Fejér György Városi Könyvtár. Várjuk a csoportok jelentkezését

Október 31. Klub délután – Mindenszentek

 Előadó: Kardos József tanár

November 28. Klub délután – Advent

 Előadó: Tál Zoltán plébános úr

December 15. Szombat 14.00 óra - Karácsonyi ünnepség

A programokra minden tagot és érdeklődőt szeretettel hívunk és várunk!

KESOTE segédeszközeit is igénybe lehet venni! (Kerekesszék, rolátor, szoba-kerékpár, mankók)

Úszásoktatásra a keszthelyi Csik Ferenc tanuszodában van lehetőség, megfelelő jelentkezői létszámmal.

Keszthelyi Csoport kapcsolatot ápol Keszthely és Térsége önkormányzataival, polgármestereivel.

Csoportvezető segítséget nyújt - nem csak a tagoknak - a fogyatékossággal élőknek.

Tájékoztat, segít a nyomtatványok kitöltésében, eligazítja a rászorulókat ügyeik intézésében.

Jó kapcsolatot ápolunk a civil szervezetekkel, közös programokat is szervezünk.

***Ifjúsági csoport:***

Csoportgyűlések**: minden hónap második szerdán 14.45-től 16.00 óráig a** 8900 Zalaegerszeg, Balatoni u. 3. sz. alatti klubhelyiségünkben.

Kérek minden leendő ifjúsági csoporttagot az ismert Facebook portálon vegye fel velem és a csoporttal a kapcsolatot. Keresés: Mozgássérültek Zala Megyei Egyesület Ifjúsági Csoport

Az év közbeni eseményeket minden alkalommal a csoportgyűléseken együtt beszéljük meg.

A programokra várom az ötleteiteket.

Ami már biztos, hogy lesz Meri Sportnap, Budapesti piknik, amelyen mi is részt veszünk a főzőversenyben. Az említett programokra várom a jelentkezéseteket! Évente kétszer, május és augusztus hónapban, születés és névnaposok ünneplése a Gébárti-tónál. Figyeljétek a sajtóközleményeket és a facebookot!

**Kívánunk Önnek és kedves családjának erőt, egészséget a 2018-es évre is!**

**Elnökség**

**Melléklet:** ***Csekk, Tagsági díj befizetéséhez***